টিম প্রিঙ্গল

টিমোথি জেমস জেরার্ড প্রিঙ্গল (জন্ম ২৯ আগস্ট ২০০২) একজন ওলন্দাজ ক্রিকেটার ।  তিনি বাঁহাতি অর্থোডক্স স্পিন বোলার হিসেবে ২০২২ সাল থেকে নেদারল্যান্ড জাতীয় ক্রিকেট দলের হয়ে খেলছেন।

 ব্যক্তিগত জীবন 

প্রিঙ্গল ২০০২ সালে হেগে জন্মগ্রহণ করেন। তার বাবা ক্রিস প্রিঙ্গল নিউজিল্যান্ডের হয়ে আন্তর্জাতিক ক্রিকেট খেলেছেন। পরবর্তীতে নেদারল্যান্ডসে কোচিং করেছেন। তার মার নাম জেনিন। যিনি একজন ডাচ।  

প্রিঙ্গল নিউজিল্যান্ডের তৌরাঙ্গায় বেড়ে ওঠেন এবং সাত বছর বয়সে একটি ক্রিকেট একাডেমিতে যোগ দেন।  তিনি তৌরাঙ্গা বয়েজ কলেজে পড়াশোনা করেন। 

 ঘরোয়া কর্মজীবন 

প্রিঙ্গল তার প্রারম্ভিক ক্রিকেট খেলেছেন নিউজিল্যান্ডের বে অফ প্লেন্টি এবং নর্দার্ন ডিস্ট্রিক্টস হয়ে।  

২০২২ সালে প্রিঙ্গল টপক্লাসে হ্যাগশে ক্রিকেট ক্লাবের (এইচসিসি) হয়ে ডাচ ক্লাব ক্রিকেট খেলা শুরু করেন। 

 আন্তর্জাতিক কর্মজীবন 

২০২২ সালের জুনে, ইংল্যান্ডের বিরুদ্ধে সিরিজের জন্য তাকে ডাচদের একদিনের আন্তর্জাতিক স্কোয়াডে রাখা হয়েছিল। ১৯ জুন ২০২২-এ ইংল্যান্ডের বিপক্ষে তার ওডিআই অভিষেক হয়।  নেদারল্যান্ডসের হয়ে আন্তর্জাতিক অভিষেকের আগে, প্রিঙ্গল নিউজিল্যান্ড জাতীয় অনূর্ধ্ব-১৯ ক্রিকেট দলের হয়ে খেলেছিলেন। 

২০২২ সালের জুলাইয়ে, তাকে জিম্বাবুয়েতে ২০২২ আইসিসি পুরুষ টি২০ বিশ্বকাপ বৈশ্বিক বাছাইপর্ব বি টুর্নামেন্টের জন্য নেদারল্যান্ডসের টি-টোয়েন্টি আন্তর্জাতিক (টি২০আই) স্কোয়াডে অন্তর্ভুক্ত করা হয়েছিল। পাপুয়া নিউ গিনির বিপক্ষে নেদারল্যান্ডসের হয়ে ১১ জুলাই ২০২২-এ তার টি-টোয়েন্টি অভিষেক হয়। তিনি তার অভিষেক খেলায় মিতব্যয়ী ছিলেন। তিনি ৩ ওভার বল করে ১৭ রান খরচ করেছিলেন, কিন্তু উইকেট পেয়েছিলেন না।

২০২৪ সালের মে মাসে, তাকে ২০২৪ আইসিসি পুরুষ টি২০ বিশ্বকাপ টুর্নামেন্টের জন্য নেদারল্যান্ডস স্কোয়াডে অন্তর্ভুক্ত করা হয়েছিল।

 তথ্যসূত্র 

বিষয়শ্রেণী:২০০২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ওলন্দাজ ক্রিকেটার
বিষয়শ্রেণী:নেদারল্যান্ডসের একদিনের আন্তর্জাতিক ক্রিকেটার
বিষয়শ্রেণী:নেদারল্যান্ডসের টুয়েন্টি২০ আন্তর্জাতিক ক্রিকেটার
বিষয়শ্রেণী:নর্দার্ন ডিস্ট্রিক্টসের ক্রিকেটার